แนวโน้ม SET ไซด์เวย์ นลท.ชะลอลงทุนก่อนหยุดยาว-รอผลประชุมเฟด
แนวโน้ม “ดัชนี” เช้านี้แกว่งไซด์เวย์ไร้ปัจจัยใหม่ คาดนักนักลงทุนชะลอลงทุนก่อนหยุดยาว รวมถึงรอผลประชุมเฟด และตัวเลขเศรษฐกิจสหรัฐ-ยุโรป
แนวโน้ม “ดัชนี” เช้านี้แกว่งไซด์เวย์ไร้ปัจจัยใหม่ คาดนักนักลงทุนชะลอลงทุนก่อนหยุดยาว รวมถึงรอผลประชุมเฟด และตัวเลขเศรษฐกิจสหรัฐ-ยุโรป
25 ก.ค. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งไซด์เวย์ในกรอบ เนื่องจากยังไม่มีปัจจัยใหม่เข้ามาสนับสนุน และคาดว่านักลงทุนจะชะลอการลงทุนเนื่องจากสัปดาห์นี้มีวันหยุดยาว 28 ก.ค.นี้ เป็นวันคล้ายวันเฉลิมพระชนมพรรษาพระบาทสมเด็จพระเจ้าอยู่หัว และวันที่ 29 ก.ค.เป็นวันหยุดพิเศษ
นอกจากนั้ นักลงทุนยังรอติดตามมผลการประชุมของธนาคารกลางสหรัฐ (เฟด) ในวันที่ 26 -27 ก.ค.นี้ และการเปิดเผยตัวเลขเศรษฐกิจสหรัฐและยุโรป ซึ่งมองว่าปัจจัยดังกล่าวน่าจะมีผลกับตลาดในสัปดาห์หน้า
ด้านตลาดหุ้นอื่นในภูมิภาคเอเชียเช้านี้เคลื่อนไหวอยู่ในแดนลบ หลังจากตัวเลข PMI สหรัฐและยุโรป ออกมาต่ำกว่า 50 จุด
พร้อมให้แนวรับ 1,540-1,530 จุด และแนวต้าน 1,560-1,570 จุด